Deut omp gant an tren betek Montroulez, gant an charr-boutin betek An Huelgoat ha goude-se betek ar Ruskeg e St Herbot. Boemet e oamp bet gant an dachenn, ar chastell kozh, al lenn. Kreiz ar  menezioù e oamp da vat, giz barzh ur vro all. AOTRE OA BET ROET DEOMP gant AR PERCHENN michans da sevel hon TELTENNOU kichen an ti ; roet oa bet plouz deomp da gargan hon sach-vatalasenn. Ar beizanted o chom eno oa tud a-feson : ur choublad a oa gant ur bugel a gav din hag ar vamm-gozh, houman na ouie poz galleg ebet. Amzer lous a oa bet penn da benn ar pemzek devezh ha dav veze memes servij ar soubenn deomp dindan an deltenn ! Koulskoude oa bet graet a bep seurt traoù ganeomp…